b'\n_START_ARTICLE_\nHa Sung-woon\n_START_SECTION_\n\xc3\x8enainte de 2017\n_START_PARAGRAPH_\nHa Sung-woon s-a al\xc4\x83turat companiei Star Crew Entertainment (cunoscut\xc4\x83 anterior ca Ardor & Able) \xc8\x99i a debutat \xc3\xaen trupa Hotshot pe 29 octombrie 2014, cu single-ul digital \xe2\x80\x9eTake a Shot\xe2\x80\x9d.\n_START_SECTION_\n2017\xe2\x80\x932018: Produce 101 \xc8\x99i Wanna One\n_START_PARAGRAPH_\nHa Sung-woon a reprezentat Ardor & Able Entertainment al\xc4\x83turi de Noh Taehyun \xc3\xaen show-ul de formare a unei trupe de b\xc4\x83ie\xc8\x9bi, Produce 101 Sezonul 2 care s-a difuzat pe Mnet din 7 aprilie p\xc3\xa2n\xc4\x83 pe 16 iunie 2017. \xc3\x8en final\xc4\x83, Sung-woon a ob\xc8\x9binut 790.302 de voturi \xc8\x99i a fost anun\xc8\x9bat ca membru final al trupei Wanna One, sub YMC Entertainment. _NEWLINE_Sung-woon a debutat oficial cu Wanna One pe 7 august 2017 la Gocheok Sky Dome cu mini-albumul 1\xc3\x971=1 (To Be One). El a fost, de asemenea, \xc3\xaen unit-ul Lean on Me al\xc4\x83turi de Hwang Min-hyun \xc8\x99i Yoon Ji-sung, lans\xc3\xa2nd \xc3\xaempreun\xc4\x83 melodia "Forever and a Day", produs\xc4\x83 de Nell. _NEWLINE_Pe durata promov\xc4\x83rii \xc3\xaen Wanna One, Sung-woon a participat la diverse show-uri cum ar fi Law of the Jungle Sabah, \xc8\x99i King of Masked Singer, \xc3\xaen care a reu\xc8\x99it s\xc4\x83 treac\xc4\x83 la runda a treia cu interpretarea melodiilor \xe2\x80\x9eSmile Again\xe2\x80\x9d de Rumble fish, \xe2\x80\x9eDrifting Apart\xe2\x80\x9d de Nell \xc8\x99i \xe2\x80\x9eAppearance\xe2\x80\x9d de Kim Bum-soo. _NEWLINE_Contractul s\xc4\x83u cu Wanna One s-a \xc3\xaencheiat pe 31 decembrie 2018, \xc3\xaens\xc4\x83 ultimele activit\xc4\x83\xc8\x9bi au fost concertele de r\xc4\x83mas bun din 24-27 ianuarie 2019 sus\xc8\x9binute la Gocheok Sky Dome din Seul, acela\xc8\x99i loc unde trupa a debutat.\n_START_SECTION_\n2019: Debut solo \xc8\x99i activit\xc4\x83\xc8\x9bi solo\n_START_PARAGRAPH_\nLa o zi dup\xc4\x83 desp\xc4\x83r\xc8\x9birea de Wanna One, pe 28 ianuarie, Sung-woon a lansat piesa \xe2\x80\x9eDon\'t Forget\xe2\x80\x9d al\xc4\x83turi de Park Ji-hoon ca un cadou pentru fani.   _NEWLINE_Ha Sung-woon a debutat solo pe 28 februarie 2019 cu mini-albumul My Moment \xc8\x99i single-ul \xe2\x80\x9eBird\xe2\x80\x9d   Albumul este format din cinci piese, toate compuse de el \xc3\xaensu\xc8\x99i.         _NEWLINE_\xc3\x8en mai, acesta a lansat primul OST intitulat \xe2\x80\x9eThink of You\xe2\x80\x9d pentru drama Her Private Life.'